CELEX: 32008R1109
Language: fi
Date: 2008-11-06 00:00:00
Title: Komission asetus (EY) N:o 1109/2008, annettu 6 päivänä marraskuuta 2008 , tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 100. kerran

8.11.2008   
            
            
               FI
            
            
               Euroopan unionin virallinen lehti
            
            
               L 299/23
            
         
      KOMISSION ASETUS (EY) N:o 1109/2008,
   annettu 6 päivänä marraskuuta 2008,
   tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 100. kerran
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania (1) koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 annettu 27 toukokuuta 2002, ja erityisesti sen 7 artiklan 1 kohdan ensimmäisen luetelmakohdan,
   sekä katsoo seuraavaa:
   
               (1)
            
            
               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen sekä muiden taloudellisten resurssien jäädyttäminen koskee.
            
         
               (2)
            
            
               Yhdistyneiden Kansakuntien turvallisuusneuvoston pakotekomitea päätti 10 päivänä lokakuuta 2008 muuttaa luetteloa henkilöistä, ryhmistä ja yhteisöistä, joita varojen ja muiden taloudellisten resurssien jäädyttäminen koskee, lisäämällä luetteloon kolme henkilöä saatuaan tiedon heidän kuulumisestaan Al-Qaidaan.
            
         
               (3)
            
            
               Sen vuoksi liite I olisi muutettava vastaavasti.
            
         
               (4)
            
            
               Jotta tässä asetuksessa säädetyillä toimenpiteillä olisi vaikutusta, asetuksen olisi tultava voimaan välittömästi.
            
         
               (5)
            
            
               Komissio ilmoittaa kyseisille henkilöille tämän asetuksen taustalla olevat syyt ja antaa heille mahdollisuuden kommentoida niitä sekä tarkastelee tätä asetusta uudelleen näiden kommenttien ja mahdollisten lisätietojen perusteella,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä marraskuuta 2008.
      
         
            Komission puolesta
         
         Benita FERRERO-WALDNER
         
         
            Komission jäsen
         
      
   
   
      (1)  EYVL L 139, 29.5.2002, s. 9.
   
      LIITE
      Muutetaan asetuksen (EY) N:o 881/2002 liite I seuraavasti:
      Lisätään luonnollisten henkilöiden luetteloon seuraavat:
      
                  (1)
               
               
                  Adil Muhammad Mahmud Abd Al-Khaliq (alias a) Adel Mohamed Mahmoud Abdul Khaliq; b) Adel Mohamed Mahmood Abdul Khaled). Syntynyt 2.3.1984 Bahrainissa. Passin nro 1632207 (Bahrain). Muita tietoja: a) Toiminut Al-Qaidan ja Libyan islamilaisen taisteluryhmän puolesta ja antanut niille taloudellista, aineellista ja logistista tukea mm. toimittamalla räjähteissä, tietokoneissa, GPS-paikannuslaitteissa ja sotilaskalustossa käytettäviä sähköisiä osia. b) Saanut Al-Qaidalta koulutusta Etelä-Aasiassa pienaseiden ja räjähteiden käytössä ja taistellut Al-Qaidan joukoissa Afganistanissa. c) Pidätetty Yhdistyneissä arabiemiirikunnissa tammikuussa 2007 epäiltynä Al-Qaidan ja Libyan islamilaisen taisteluryhmän jäsenyydestä. d) Tuomittiin Yhdistyneissä arabiemiirikunnissa loppuvuodesta 2007 ja siirrettiin alkuvuodesta 2008 Bahrainiin kärsimään loput tuomiosta.
               
            
                  (2)
               
               
                  Abd Al-Rahman Muhammad Jaffar Ali (alias a) Abd al-Rahman Muhammad Jaffir; b) Abd al-Rahman Muhammad Jafir Ali; c) Abd al-Rahman Jaffir Ali; d) Abdul Rahman Mohamed Jaffer Ali; e) Abdulrahman Mohammad Jaffar; f) Ali Al-Khal; g) Abu Muhammad Al-Khal). Syntynyt 15.1.1968 Muharraqissa Bahrainissa. Bahrainin kansalainen. Muita tietoja: a) Bahrainissa toimiva Al-Qaidan rahoittaja ja avustaja. b) Tuomittiin Bahrainin rikosylioikeudessa tammikuussa 2008 terrorismin rahoittamisesta, terroristikoulutukseen osallistumisesta, terroristikoulutukseen ulkomaille matkustavien avustamisesta ja terroristijärjestön jäsenyydestä. Vapautettiin tuomion antamisen ja rangaistuksen kärsimisen jälkeen. c) Oleskelee Bahrainissa (toukokuussa 2008).
               
            
                  (3)
               
               
                  Khalifa: Muhammad Turki Al-Subaiy (alias a) Khalifa Mohd Turki Alsubaie; b) Khalifa Mohd Turki al-Subaie; c) Khalifa Al-Subayi; d) Khalifa Turki bin Muhammad bin al-Suaiy). Syntynyt 1.1.1965. Qatarin kansalainen. Passin nro 00685868 (Qatar). Henkilökortin numero 26563400140 (Qatar). Muita tietoja: a) Qatarissa toimiva terrorismin rahoittaja ja avustaja, joka on tukenut Al-Qaidan ylempää johtoa ja toiminut sen puolesta mm. kuljettamalla värvättyjä Al-Qaidan koulutusleireille Etelä-Aasiaan. b) Tuomittiin poissaolevana Bahrainin rikosylioikeudessa tammikuussa 2008 terrorismin rahoittamisesta, terroristikoulutukseen osallistumisesta, terroristikoulutukseen ulkomaille matkustavien avustamisesta ja terroristijärjestön jäsenyydestä. c) Pidätettiin Qatarissa maaliskuussa 2008. Kärsii tuomiotaan Qatarissa (kesäkuussa 2008).